226 



Tjatjap ing ngaliar: 



narikan ngarere, 

 morobot ninoen. 



Sot koe ieu, top ieu, djenoek batoer rea bala; sakeudeung paragat anggeus. 



Samping tiloe poeloeh, kasang tiloe laboehan direndengkeun saroea loehoer 

 oenggoelanana. Parele samping, kasang, olahan geus miroepa, Lengser gebloes 

 ka padaleman. 



„Bagea noe tjalik." 



Terengteng moeatkeun sembah. 



„Noen, pangoeloe tandang, djisimkoering dikarsakeun njieun kasang njieun 

 ka toeang koering sakabeh, geus parele njieun kasang njieun samping, olahan geus 

 miroepa sakoemaha pikersaeun." 



„Soekoer, Mama Lengser, ajeuna geura pepekkeun Djaksa di paseban." 



„Rampes." 



Keur mepekkeun Djaksa, tjek Djaksa madjar ka si-Lengser: „kami kaget, reuas 

 pabaoer djeung sieun, dikoempoelkeun digentak-gentak." 



„Djisim koering tatjan meunang wekasan pikersaeun, nanging eta, Djaksa, koe- 

 doe pepekan bae di paseban, tatjan karoehan pikersaeunana." 



Boes ka padaleman. 



„Bagea noe tjalik." 



Terengteng moeatkeun sembah. 



„Mama Lengser," orokaja gantjang nanja, „koemaha, pedah dikersakeun me- 

 pekkeun Djaksa?" 



„Djisim koering pedah katimbalan, geus tjatjap pisan, ngaloentakeun kasa- 

 oeran ka toeang koering sakabeh sarta ka Djaksa pisan, ajeuna geus pepekan, 

 poen Djaksa ka djisim koering pedah dipilengser njoehoenkeun wekasan." 



Kasaoeran Poerba rarang: „ari geus parele mah, soekoer. Geura dikongkon 

 ka pipir goenoeng mariksakeun meunang merih pati lakoening samping djeung 

 kasang djeung olahan na roepa, na henteu. Lakoening samping, kasang, olahan 

 koedoe kairingkeun bae, lamoen teu beunang ditoeroenkeun, bawa gagan- 

 tingna bae." 



„Noen, pangoeloe tandang, soemoehoen darma panjaoer, tarima ti pangandika, 

 nja toeang koering rek amit moendoer." 



Tjedok njembah, djoet toeroen. 



Katjatjang kolear angkat, 

 memeh angkat keupat heula, 

 bisi poegag noe ngalangkah, 

 nja angkat di geura-geura, 

 geura soteh ning oetama, 

 angkatna diage-age, 

 age soteh ning parele, 



